62022CO0756_INF
2023 m. gruodžio 11 d. Teisingumo Teismo (devintoji kolegija) nutartis
Bank Millennium
(Byla C-756/22)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Nesąžiningos sąlygos sutartyse su vartotojais – Direktyva 93/13/EEB – 6 straipsnio 1 dalis ir 7 straipsnio 1 dalis – Hipoteka užtikrintos paskolos, indeksuotos užsienio valiuta, sutartis – Visos sutarties pripažinimo negaliojančia pasekmės“
1.
Prejudiciniai klausimai – Teisingumo Teismo jurisdikcija – Ribos – Nacionalinio teismo kompetencija – Teisingumo Teismo išaiškintų nuostatų taikymas
(SESV 267 straipsnis)
(žr. 24 ir 26 punktus)
2.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Sąlygos pripažinimas nesąžininga – Apimtis – Teismo pateikiamas nacionalinės teisės aiškinimas, pagal kurį leidžiama kredito įstaigai reikalauti iš vartotojo grąžinti kitas sumas nei kapitalas, sumokėtas už sutarties vykdymą, ir delspinigiai – Neleistinumas
(Tarybos direktyvos 93/13 24 konstatuojamoji dalis, 6 straipsnio 1 dalis ir 7 straipsnio 1 dalis)
(žr. 28, 29 punktus ir rezoliucinę dalį)
Rezoliucinė dalis
1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 6 straipsnio 1 dalį ir 7 straipsnio 1 dalį
reikia aiškinti taip:
tuomet, kai visiškai panaikinama hipoteka užtikrintos paskolos sutartis, kurią su vartotoju sudarė banko įstaiga, dėl to, kad šioje sutartyje yra nesąžiningų sąlygų, be kurių ji negali egzistuoti, joms prieštarauja teismo pateikiamas valstybės narės teisės aiškinimas, pagal kurį ši įstaiga turi teisę reikalauti, kad vartotojas sugrąžintų sumas, kitas nei kapitalas, sumokėtas už šios sutarties vykdymą, ir įstatyme nustatyto dydžio delspinigiai nuo raginimo sumokėti dienos.